આ બાબતે માહિતી આપતાં ગાર્ડનમાં વૉકિંગ કરવા જતી મહિલાઓના એક ગ્રુપે મિડ-ડે LOCALને જણાવ્યું હતું કે ‘આટલું મોટું ગાર્ડન છે, પણ ગાર્ડનની બહારની હાલત ખરાબ છે. ગાર્ડનમાંની રાઇડ્સ ગાર્ડનની બહાર દેખાય છે, ક્યાંક બૅરિકેડ્સ પડેલાં છે. એ સિવાય ફુટપાથની આગળની હાલત તો કોઈકનો જીવ જ લેશે. આ રીતે જોખમી ગટરો ગાર્ડનની બહાર હોય તો જીવનું જોખમ હોય જ. સુધરાઈ ગાર્ડન પ્રત્યે જેટલું ધ્યાન આપે છે એટલું જ ધ્યાન ગાર્ડનની બહાર પણ આપે. ફુટપાથની પાસેની ગટરો પર પણ ફુટપાથ બનાવી દે જેથી લોકો ગાર્ડનમાં સુરક્ષિત રીતે આવી-જઈ શકે.’